《桥缘渐毕再用冬字韵》
宋代·林希逸

未雪为梁正御冬，主缘剩喜得支公。如膺下手知谁会，与洧褰裳涉不同。

列屋饥贫几似鹤，高轩来往谩如虹。成裘岂有毛堪聚，不待青铜助半通。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。